cyanic-selkie/wikianc huggingface dataset:
พระวิษณุ
พระนาม
พระนาม "วิษณุ" (Vishnu, Viṣṇu, เทวนาครี: विष्णु) แปลว่า 'แผ่ซ่านไปทั้งหมด' ('all pervasive') หรือ 'ผู้ที่เป็นทุกสิ่งและสถิตอยู่ในทุกสิ่ง' (one who is everything and inside everything) ตามที่ Medhātith (ค.ศ. 1000) ระบุ ผู้รู้เวทังคะ (Vedanga scholar) นามว่า ยักสะ (Yaska; 400 ปีก่อนคริสตกาล) ใน Nirukta ให้นิยามคำว่า "วิษณุ" ว่าเป็น "วิษณุ วิษวเตร์ วา วยาษโนเตร์" ('viṣṇur viṣvater vā vyaśnoter vā') อันแปลว่า 'ผู้ซึ่งเข้าไปในทุกที่' ('one who enters everywhere') และ "อถา ยท วิษิโต ภวตี ตท วิษณุรภวตี" ('atha yad viṣito bhavati tad viṣnurbhavati') แปลว่า '[ผู้]ที่เป็นอิสระจากตรวนและการฉุดรั้งทั้งปวงคือวิษณุ' ('that which is free from fetters and bondage is Vishnu')
108 พระนามของพระวิษณุ
ในส่วนที่สิบของปัทมปุราณะ (Padma Purana) พระเจ้าทันตะ (Danta) พระบุตรของภีมะ และกษัตริย์แห่งวิธรรภะ ได้ระบุรายพระนาม 108 พระนามของพระวิษณุไว้ (17.98-102) ในจำนวนนี้ประกอบด้วยสิบอวตารหลัก (ทศาวตาร) พร้อมทั้งคำอธิบาย พระลักษณะ และมุมมองต่าง ๆ
1000 พระนามของพระวิษณุ
ทั้งในอนุศาสนบรรพของมหาภารตะ และครุฑปุราณะ (บทที่ 15) ได้ระบุพระนามของพระวิษณุไว้มากกว่า 1000 พระนาม พร้อมคำอธิบายพระลักษณะ และมุมมองต่าง ๆ อันเรียกว่า "วิษณุสหัสรนาม" (Vishnu Sahasranama) ซึ่งระบุว่าพระวิษณุทรงเป็น 'สัพพัญญู' ('the omnipresent') พระนามอื่น ๆ ที่เป็นที่รู้จักในรายพระนามนี้ เช่น หริ (Hari - ผู้ขจัดบาป), กาล (Kaala - เวลา), วาสุเทวะ (Vasudeva - พระบุตรของวสุเทพหรือพระกฤษณะ), อาตมัน (Atman - วิญญาณ), ปุรุษ (Purusha - สิ่งมีชีวิตที่สูงส่ง) และ ปรกฤติ (Prakriti - ธรรมชาติอันสูงส่ง)
แนวคิดเรื่องอวตารในศาสนาฮินดูนั้นมักเกี่ยวข้องกับพระวิษณุ อวตารของพระองค์นั้นเพื่อสร้างสรรค์ความดีและทำลายความไม่ดี ซึ่งจะช่วยทำนุบำรุงธรรม พระวิษณุถือเป็นเทพเจ้าที่มีพระอวตารหลากหลายทั้งในปางที่อวตารในรูปเทพเจ้า, มนุษย์ สัตว์ เป็นต้น
ในมหาภารตะ
ในมหาภารตะ พระวิษณุ (ในรูปอวตารเป็นพระนารายณ์) ได้ตรัสกับฤๅษีนารทมุนีว่าพระองค์จะปรากฏกายในอวตารหนึ่งในสิบอวตารนี้
"ปรากฏกายเป็นหงส์ [Hamsa], เต่า [ กูรมะ], ปลา [ มัตสยา], โอ ที่สำคัญของผู้ซึ่งกำเนิดใหม่ ข้าจักปรากฏตนในรูปของหมูป่า [ พระวราหะ], แล้วจักเป็นครึ่งบุรุษ-สิงห์ (นรสิงห์), จากนั้นจึงเป็นคนแคระ [ วามนะ], แล้วจึงเป็นพระรามแห่งชนเผ่าของ Bhrigu, จากนั้นเป็นพระราม, พระบุตรของพระเจ้าทสรถ, แล้วจึงเป็นพระกฤษณะ แห่ง Sattwata, และท้ายที่สุดเป็น กัลกิ"
ทศาวตาร
ทศาวตารเป็นรายชื่อของ วิภาวะ (Vibhava) หรืออวตารหลัก 10 องค์ของพระวิษณุ อัคนีอุราณะ, วราหปุราณะ, ปัทมปุราณะ, ลึงคปุราณะ, นราทปุราณะ, ครุฑปุราณะ และสกนทปุราณะ ล้วนมีรายพระนามที่ตรงกัน
นารายณ์สิบปาง
นารายณ์สิบปาง เป็นวรรณคดีประเภทนิทานในรูปแบบร้อยแก้ว มีเนื้อหาเรื่องการกำเนิดโลก จักรวาล การกำเนิดเทพเจ้า และการอวตารของพระวิษณุตามคติพราหมณ์ไทย เรียกว่านารายณ์สิบปาง ซึ่งต่างไปจากคติอินเดีย มีการเผยแพร่ออกมาสามสำนวน สำนวนแรกคือฉบับโรงพิมพ์หลวง ฉบับโรงพิมพ์วัชรินทร์ และฉบับคุณหญิงเลื่อนฤทธิ์ เทพหัสดิน ณ อยุธยา บางสำนวนอาจเรียงต่างกันบ้าง แต่ในฉบับโรงพิมพ์หลวงเรียบเรียงไว้ ดังนี้
พัฒนาการความเชื่อ
ความเชื่อเรื่องพระวิษณุปรากฏมีพัฒนาการมายาวนาน ชาวทราวิฑเริ่มนับถือพระวิษณุก่อนในฐานะเป็นเทพเจ้าแห่งความอุดมสมบูรณ์ทางการเกษตร พอถึงสมัยพระเวท ชาวอารยันถือว่าพระวิษณุเป็นเทพชั้นรอง มีสถานะเป็นตัวแทนของพลังดวงอาทิตย์ เมื่อถึงสมัยพราหมณะพระวิษณุถูกยกย่องสูงขึ้นอีกในฐานะเทพผู้นำโชค แต่ยังไม่ถือเป็นมหาเทพ จนกระทั่งถึงสมัยปุราณะพระวิษณุจึงได้รับการยกย่องเป็นมหาเทพผู้รักษาคุ้มครองโลก และเชื่อว่าเป็นองค์เดียวกับพระนารายณ์ คัมภีร์วิษณุปุราณะและภาควตปุราณะซึ่งแต่งขึ้นราวคริสต์ศตวรรษที่ 9 ได้พัฒนาบทบาทของพระวิษณุโดยการเชื่อมโยงวีรบุรุษในตำนานของชาวอินเดียหลายคน เช่น พระราม พระกฤษณะ ว่าล้วนแต่เป็นปางอวตารของพระวิษณุเพื่อผดุงธรรมะบนโลก ในยุคนี้เองที่เกิดลัทธิไวษณพซึ่งถือว่าพระวิษณุคือพระเป็นเจ้าผู้ยิ่งใหญ่กว่ามหาเทพอื่น ๆ
ดีไอวาย (มวยปล้ำอาชีพ)
#ดีไอวาย (#DIY) เป็นทีมนักมวยปล้ำสังกัดWWE ประกอบด้วยจอห์นนี การ์กาโนและทอมมาโซ แชมปา เป็นแชมป์แท็กทีม NXT 1สมัย
เครื่องราชอิสริยาภรณ์แดนเนอโบร
เครื่องราชอิสริยาภรณ์แดนเนอโบร (Order of the Dannebrog; Dannebrogordenen) เป็นเครื่องราชอิสริยาภรณ์เดนมาร์ก สถาปนาเมื่อวันที่ 12 ตุลาคม พ.ศ. 2214
พระมหากษัตริย์หรือพระราชินีแห่งประเทศเดนมาร์กเป็นผู้พระราชทานให้กับพระบรมวงศานุวงศ์ ข้าราชการ ประชาชนชาวเดนมาร์กและชาวต่างประเทศ
Meum
Meum เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ยุโรปและโมร็อกโก
สปีชีส์ในสกุล ได้แก่:
แฟร์ดีนันท์ เชอร์เนอร์
แฟร์ดีนันท์ เชอร์เนอร์ (Ferdinand Schörner) เป็นนายทหารบกเยอรมัน เขาเป็นจอมพลคนสุดท้ายของนาซีเยอรมนี และได้ขึ้นดำรงตำแหน่งผู้บัญชาการใหญ่กองทัพบกต่อจากฮิตเลอร์ในสัปดาห์สุดท้ายของสงครามโลกครั้งที่สองในทวีปยุโรป
เชอร์เนอร์เป็นผู้มีความเชื่อมั่นในระบอบนาซีและกลายเป็นที่รู้จักกันดีสำหรับความโหดร้ายของเขา ในช่วงปลายสงครามโลกครั้งที่สอง เขาเป็นนายทหารที่เป็นที่โปรดปรานของฮิตเลอร์ ภายหลังสงคราม เขาถูกตัดสินว่ามีความผิดในข้อหาก่ออาชญากรรมสงครามโดยศาลในสหภาพโซเวียตและเยอรมนีตะวันตกและถูกคุมขังในดินแดนสหภาพโซเวียต เยอรมนีตะวันออกและเยอรมนีตะวันตก เขาเสียชีวิตใน ค.ศ. 1973 ซึ่งถือว่า เขาคือจอมพลเยอรมันคนสุดท้ายแห่งนาซีเยอรมนี
อ้างอิง
18921973
มหาวิทยาลัยราชภัฏพระนคร
มหาวิทยาลัยราชภัฏพระนคร (Phranakhon Rajabhat University; อักษรย่อ: มรภ.พน. – PNRU) เป็นมหาวิทยาลัยของรัฐในประเทศไทย จัดอยู่ในกลุ่มมหาวิทยาลัยราชภัฏ ตั้งอยู่ในเขตบางเขน กรุงเทพมหานคร เริ่มทำการสอนเมื่อปี พ.ศ. 2435 เป็นสถานศึกษาด้านการฝึกหัดครูแห่งแรกของประเทศไทย
ประวัติ
มหาวิทยาลัยราชภัฎพระนคร เป็นมหาวิทยาลัยด้านการฝึกหัดครูที่เก่าแก่ที่สุดของประเทศไทย ได้รับการสถาปนาในรัชสมัยของพระบาทสมเด็จพระจุลจอมเกล้าเจ้าอยู่หัว ในนาม "โรงเรียนฝึกหัดอาจารย์" สังกัดกระทรวงธรรมการ ทำหน้าที่ผลิตครูเพื่อรองรับการขยายตัวของการจัดการศึกษาในระบบโรงเรียน
เปิดทำการสอนเมื่อวันที่ 12 ตุลาคม พ.ศ. 2435 เป็นสถานศึกษาด้านการฝึกหัดครูแห่งแรกของประเทศไทย มีมิสเตอร์กรีนรอด ชาวอังกฤษเป็นอาจารย์ใหญ่คนเแรก โดยมีที่ตั้งครั้งแรกอยู่ในบริเวณโรงเลี้ยงเด็ก ตำบลสวนมะลิ ถนนบำรุงเมือง จากนั้นก็ได้ย้ายไปสถานที่ตั้งไปอีกหลายแห่ง
ในปี พ.ศ. 2449 มีการปรับปรุงหลักสูตรให้กว้างขวางขึ้น และให้นับเป็นโรงเรียนขั้นอุดมศึกษา และในปี พ.ศ. 2456 ได้รวมเป็นแผนกหนึ่งของโรงเรียนข้าราชการพลเรือน เรียกว่า แผนกครุศึกษา แต่ยังอยู่ภายใต้การบังคับบัญชาของกระทรวงธรรมการ
พ.ศ. 2459 พระบาทสมเด็จพระมงกุฎเกล้าเจ้าอยู่หัว มีพระบรมราชโองการประกาศประดิษฐานโรงเรียนข้าราชการพลเรือนขึ้นเป็นจุฬาลงกรณ์มหาวิทยาลัย โรงเรียนฝึกหัดอาจารย์จึงเป็นแผนกครุศึกษาของจุฬาลงกรณ์มหาวิทยาลัย และเมื่อมีการสถาปนากรมมหาวิทยาลัยขึ้นแล้วรวมโรงเรียนข้าราชการพลเรือนทุกแผนกขึ้นกับกรมนี้ กระทรวงธรรมการจึงได้ย้ายโรงเรียนฝึกหัดอาจารย์ไปสังกัดกรมศึกษาธิการ แผนกวิชาสามัญศึกษา
วันที่ 15 พฤษภาคม พ.ศ. 2461 ได้เปลี่ยนชื่อโรงเรียนฝึกหัดอาจารย์เป็น "โรงเรียนฝึกหัดครูวัดบวรนิเวศ" เปิดสอนหลักสูตรประกาศนียบัตรประโยคครูประถม (ป.ป.) สถานที่ตั้ง อาคารโรงเรียนมัธยมวัดบวรนิเวศ และได้ย้ายไปตั้งที่พระราชวังสนามจันทร์ จังหวัดนครปฐม ในปี พ.ศ. 2475 เรียกว่า "โรงเรียนฝึกหัดครูประถมพระราชวังสนามจันทร์" และโดยที่ภายในพระราชวังสนามจันทร์มีศาลพระพิฆเนศวรอยู่แล้ว ทางโรงเรียนจึงได้นำรูปพระพิฆเนศวรมาเป็นตราและสัญลักษณ์ของโรงเรียน
พ.ศ. 2477 ได้ย้ายโรงเรียนจากพระราชวังสนามจันทร์มาตั้งที่กองพันทหารราบที่ 6 ถนนศรีอยุธยา หลังวังปารุสกวัน (ปัจจุบันคือ กองพลที่ 1 รักษาพระองค์) จึงเรียกชื่อโรงเรียนว่า "โรงเรียนฝึกหัดครูประถมพระนคร" และ พ.ศ. 2490 ได้เปลี่ยนชื่อเป็น "โรงเรียนฝึกหัดครูพระนคร" ผลิตครูตามหลักสูตรประกาศนียบัตรประโยคครูประถม (ป.ป.) ใช้เวลา 3 ปี
พ.ศ. 2498 โรงเรียนฝึกหัดครูพระนครได้ใช้หลักสูตรใหม่ คือ หลักสูตรประกาศนียบัตรวิชาการศึกษา (ป.กศ.) เวลาเรียน 2 ปี แทนหลักสูตรประกาศนียบัตรประโยคครูประถมเดิม เพื่อเร่งรัดการผลิตครูให้ทันกับความต้องการ
1 มิถุนายน พ.ศ. 2499 ได้ย้ายโรงเรียนมาเช่าที่ดินวัดพระศรีมหาธาตุวรมหาวิหาร ณ อาคารเลขที่ 3 หมู่ที่ 6 ตำบลอนุสาวรีย์ ถนนแจ้งวัฒนะ อำเภอบางเขน จังหวัดพระนคร อันเป็นที่ตั้งปัจจุบันโดยยังเช่าที่ดินวัดพระศรีมหาธาตุวรมหาวิหาร ต่อมาจนปัจจุบัน
วันที่ 1 พฤษภาคม พ.ศ. 2509 กระทรวงศึกษาธิการได้ยกฐานะโรงเรียนฝึกหัดครูพระนคร ขึ้นเป็น "วิทยาลัยครูพระนคร" ทำให้สามารถเปิดหลักสูตประกาศนียบัตรวิชาการศึกศสชั้นสูง (ป.กศ.สูง) ได้ และเพื่อสนองความต้องการของโรงเรียนมัธยมแบบประสม วิทยาลัยจึงได้เปิดวิชาเอกอุตสาหกรรมศิลป์ โดยรับนักเรียนที่จบ ป.กศ. มาเรียนวิชาช่างยนต์ ช่างไฟฟ้า ช่างโลหะ ช่างก่อสร้าง และช่างปั้นดินเผา ต่อมาในปี พ.ศ. 2512 จึงได้เปิดสอนวิชาอื่นๆ เพิ่มขึ้นอีก
พ.ศ. 2517 ได้เปิดหลักสูตรประโยคครูอุดมศึกษา (ป.อ.) โดยใช้หลักสูตรของวิทยาลัยวิชาการศึกษา โดยรับผู้สำเร็จ ป.กศ.สูง หรืออนุปริญญา เรียน 2 ปี เมื่อสำเร็จจะได้ปริญญาการศึกษาบัณฑิต
วันที่ 14 กุมภาพันธ์ พ.ศ. 2518 ได้มีการประกาศใช้พระราชบัญญัติวิทยาลัยครู ซึ่งมีผลทำให้วิทยาลัยครูทั้ง 36 แห่งทั่วประเทศสามารถเปิดสอนได้ถึงระดับปริญญาตรี จึงได้รับการปรับหลักสูตรประโยคครูอุดมศึกษา เป็นหลักสูตรครุศาสตรบัณฑิต
พ.ศ. 2521 วิทยาลัยครูพระนคร เปิดโครงการฝึกอบรมครูประจำการ (อ.ค.ป.) ร่วมกับหน่วยงานต้นสังกัด พร้อมกับเลิกการผลิตครูระดับป.กศ.สูง และระดับปริญญาตรีครุศาสตรบัณฑิตเพิ่มขึ้น และในปี พ.ศ. 2523 ก็ได้เปิดรับนักศึกษาระดับปริญญาตรีคุรศาสตรบัณฑิต หลักสูตร 4 ปี เป็นรุ่นแรก
พ.ศ. 2527 ได้ประกาศใช้พระราชบัญญัติวิทยาลัยครู (ฉบับที่ 2) ซึ่งเป็นฉบับแก้ไขเพิ่มเติม ทำให้วิทยาลัยครูสามารถเปิดสอนสาขาวิชาอื่นนอกเหนือจากวิชาชีพครู โดยสภาการฝึกหัดครูอนุมัติให้เปิดสอนใน 3 สาขา คือ สาขาวิชาการศึกษา สาขาวิชาวิทยาศาสตร์ สาขาศิลปศาสตร์ และในปีการศึกษา 2528 ก็ได้เปิดรับนักศึกษาสำหรับบุคลากรประจำการ (กศ.บป.) ทั้งสายวิชาชีพครูและสายวิชาการอื่น จากนั้นก็ได้มีการขยายและพัฒนาการจัดการศึกษาเพื่อสนองความต้องการของท้องถิ่น และประเทศชาติมาโดยลำดับ
สีประจำมหาวิทยาลัย
สีประจำสถาบัน สีเขียว
ต้นไม้ประจำมหาวิทยาลัย
ต้นกาซะลอง หรือต้นปีป ภาษาอีสานเรียก ดอกกางของ
พระอินทร์แปลง
พระอินทร์แปลง (ພະອິນແປງ) เป็นพระพุทธรูปปางมารวิชัย ศิลปะล้านช้าง ประดิษฐานอยู่ ณ วิหาร วัดเสนาสนารามราชวรวิหาร อำเภอพระนครศรีอยุธยา จังหวัดพระนครศรีอยุธยา พระบาทสมเด็จพระจอมเกล้าเจ้าอยู่หัว โปรดเกล้าฯ ให้อัญเชิญมาจากกรุงเวียงจันทน์ ประเทศลาว เพื่อให้เป็นพระประธานในพระอุโบสถ วัดมหาพฤฒารามวรวิหาร เขตบางรัก กรุงเทพมหานคร แต่เนื่องจากการบูรณะที่ยาวนาน จึงได้อัญเชิญมาวัดเสนาสนารามราชวรวิหาร จนถึงปัจจุบัน นอกจากจะมีพระอินทร์แปลงเป็นพระประธานในวิหารแล้ว ภายในวิหารยังมีภาพจิตรกรรมฝาผนัง เกี่ยวกับตำนานพระอินทร์อีกด้วย
เซธ (สตรีทไฟท์เตอร์)
เซธ (Seth; セス) เป็นตัวละครจากเกมสตรีทไฟท์เตอร์ ซึ่งเป็นบอสที่ปรากฏตัวครั้งแรกในสตรีทไฟท์เตอร์ IV โดยมีทักษะการต่อสู้ของนักสู้ในเกมหลายคนมารวมกัน และอยู่ในหน่วย S.I.N.(Shadaloo.Intimidation.Network) ซึ่งอยู่ในสังกัดชาโดลู
ประวัติตามท้องเรื่อง
เซธ ไม่มีประวัติที่มาแน่ชัดแต่ที่ทราบคือเขาเป็นหัวหน้าหน่วยในองค์กร S.I.N เซธเป็นมนุษย์ที่ถูกสร้างมาโดยเกิดจากการ ผสมท่าต่าง ๆ ของนักสู้
ในสตรีทไฟท์เตอร์ โดยมี ริว (ท่าโชริวเค็น) ดัลซิม (โยคะเทเลพอร์ทและร่างกายที่ยืดหยุ่น) แซนกีฟ (ท่าจับทุ่ม) ไกล์ (โซนิกบูม) โดยตรงกลางท้องของเขามีรูปหยินหยางที่หมุนตลอดเวลาอยู่และสามารถดูดสิ่งของเข้าไปได้ (รวมถึงมนุษย์) เมื่อเขาใช้ท่าต่างๆและเมื่อได้รับความเสียหายตัวของเขาจะค่อยๆเปลี่ยนเป็นสีดำ โดยคาดว่าเขาน่าจะมีเป้าหมายคือจัดการร่างที่ผลิตออกมาเหมือนเขาให้หมดเพราะเขาคิดว่าเซธคือเขาคนเดียวเท่านั้น
การสร้างตัวละคร
เซธมีสัดส่วนอก 130 ซม. เอว 85 ซม. สะโพก 89 ซม.
การตอบรับ
เว็บไซต์วิดีโอเกมเมอร์.คอมได้วิจารณ์ถึงเซธอย่างหนัก โดยอธิบายว่า "ไม่เพียงแต่การต่อสู้ที่เอาของเก่ามาทำใหม่ หากแต่เป็นความขี้เกียจในส่วนของแคปคอม เขาดูเหมือนด็อกเตอร์แมนฮัตตันจากหนังสือการ์ตูนวอชเม็น" พวกเขาเสริมว่าการรวมกันของตัวละครนี้ช่างเหลวไหล และการเคลื่อนย้ายจากตัวละครที่มีอยู่ทำให้เป็นความผิดหวัง ส่วนทางเว็บไซต์ยูโรเกมเมอร์ได้แสดงความรู้สึกเช่นเดียวกัน โดยเฉพาะอย่างยิ่งการวิจารณ์ของตัวละครว่า "เกือบจะไม่สามารถป้องกันได้ แต่มีท่าไม้ตายที่อ่อนแอ"
Desoutter Tools
Desoutter Industrial Tools ก่อตั้งขึ้นในปี ค.ศ. 1914 และมีสำนักงานใหญ่ในประเทศฝรั่งเศสเป็นผู้ผลิตในอุตสาหกรรมการประกอบเครื่องใช้ไฟฟ้าและนิวเมติก ซึ่งมีจำหน่ายผลิตภัณฑ์และบริการกว่า 170 ประเทศผ่านทาง 20 หน่วยธุรกิจ ซึ่งเครื่องมือ Desoutter มีการใช้งานในสาขาต่าง ๆ เช่น การบินและอวกาศ อุตสาหกรรมยานยนต์ รถยนต์สำหรับนั่งและบรรทุก ออฟโร้ด อุตสาหกรรมทั่วไป.
ในปี 1989 บริษัท Georges Renault ได้รวมกิจการกับ บรัษัท Desoutter Tools รวมทั้งบริษัท Seti-Tec ในปี 2011 ซึ่งทั้ง 2 บริษัท เป็นบริษัทสัญชาติฝรั่งเศส นอกจากนี้ยังมีบริษัท  American Tech-motive ในปี 2005 และ Swedish Scan Rotor ในปี 2004 อีกด้วย.
จุดกำเนิด
Marcel Desoutter ซึ่งเป็นหนึ่งในห้าพี่น้อง Desoutter เป็นนักบิน เมื่อเขาสูญเสียขาจากเหตุเครื่องบินตก,, เขาได้รับการใส่ "อวัยวะเทียมทำจากไม้ที่ไม่สะดวกสบาย" Charles น้องชายของเขาได้ช่วยให้เขาสามารถเดินได้อีกครั้งด้วยการออกแบบขาเทียมต้นแบบชนิดใหม่ ที่ทำมาจากดูราลูมิน ซึ่งเป็นขาเทียมแบบแรกที่ทำจากโลหะ เบากว่าและควบคุมได้ง่ายกว่าขาเทียมไม้, Marcel กลับขึ้นบินได้อีกครั้งในปีถัดมา.
นวัตกรรมนี้เได้รับความสนใจจากบุคคลอื่นๆ ที่ต้องการขาเทียมที่มีน้ำหนักเบากว่า; และทำให้เกิดการก่อตั้งบริษัท Desoutter โดย Marcel Desoutter.
สายผลิตภัณฑ์
จากเริ่มแรก Desoutter จำเป็นต้องพัฒนาเครื่องมือนูเมติกที่เฉพาะเจาะจงเพื่อให้แน่ใจว่าชิ้นส่วนอะลูมิเนียมของแขนขาเทียมจะถูกเจาะได้อย่างมีประสิทธิภาพ.
เพื่อปรับตัวให้เข้ากับการพัฒนาที่หลากหลายในการผลิต บริษัทได้มีความเชี่ยวชาญในด้านนี้จนทำให้ในปี ค.ศ. 1950 พวกเขาตัดสินใจที่จะทำให้ธุรกิจของตนเองแต่เพียงผู้เดียว.
โลโก้
แนวคิดดั้งเดิมของสัญลักษณ์นี้เป็นของ Charles Cunliffe ซึ่งเป็นผู้บริหารในแผนกโฆษณาของ Desoutter มานานหลายปีหลังสงครามโลกครั้งที่สอง นี่เป็นช่วงเวลาของการเติบโต โดยเฉพาะอย่างยิ่งจากการพัฒนาผลิตภัณฑ์ใหม่ๆ ที่หลากหลาย การเปิดตัวของพวกเขามาพร้อมกับเรื่องราวในแคมเปญโฆษณาที่นำเสนอผ่านเครื่องหมายเล็กๆ ในชุดหมีของคนงาน ที่เป็นหัวม้า.
แนวคิดเกี่ยวกับแรงม้านี้ได้รับการพัฒนาในโฆษณาของแบรนด์ต่างๆ มากว่ายี่สิบปี บอร์ดกรรมการบริหารในเวลานั้นถึงกับตัดสินใจให้เป็นศูนย์รวมของอัตลักษณ์ของบริษัท
ในปี ค.ศ. 1973, หัวม้าได้ถูกรวมเข้ากับสคริปต์โลโก้ของ Desoutter ที่เป็นลายมือของ Louis Albert Desoutter,  หนึ่งในผู้ก่อตั้งบริษัท.
เพื่อแสดงถึงวาระครบรอบหนึ่งร้อยปีของแบรนด์ สัญลักษณ์ได้มีออกแบบกราฟิกให้ร่วมสมัยมากขึ้น.
วัดสบสิกขาราม
วัดสบสิกขาราม (ວັດສົບສິຂາຣາມ) เป็นวัดตั้งอยู่ในหลวงพระบาง ประเทศลาว เดิมชื่อ วัดสบเชียงทอง สร้างขึ้นในเมื่อ พ.ศ. 2028 คู่กับวัดสบเชียงคาน (ปัจจุบันอยู่ที่เมืองสานะคาม แขวงไซยะบุรี ประเทศลาว ตรงข้ามเมืองเชียงคาน จังหวัดเลย)
วัดสร้างโดยพระเจ้าแท่นคำเพื่อเป็นอนุสรณ์แด่พระเจ้าไชยจักรพรรดิแผ่นแผ้ว ที่สามารถขับไล่กองทัพญวนออกจากล้านช้าง พระราชบิดาที่สวรรคตที่เมืองเชียงคาน สันนิษฐานที่มาของชื่อวัดว่า "สบ" น่าจะหมายถึง พระศพของพระเจ้าไชยจักรพรรดิแผ่นแผ้ว
อาคารเสนาสนะ ได้แก่ สิมหันหน้าไปทางทิศตะวันออกเฉียงเหนือ เป็นสิมทรงหลวงพระบางขนาดเล็ก มีวันแล่นบนสันหลังคา ภายในประดิษฐานพระพุทธรูปทรงเครื่องปางมารวิชัย สวมชฎาทางสูง สันนิษฐานว่าเป็นองค์แทนพระเจ้าไชยจักรพรรดิแผ่นแผ้ว ข้างสิมมีมีพระธาตุองค์เล็ก 2 องค์ พระธาตุทางด้านขวาของสิมมีลักษณะคล้ายเจดีย์ทรงปราสาท ฐานบัวงอน เรือนธาตุมีซุ้มจระนำประดิษฐานพระพุทธรูปปางห้ามญาติ ขนาดเล็ก ได้รับการบูรณะใหม่แล้วโดยประดับกระจกทั้งองค์ วัดมีหอบูชาและหอพระ
เสือโคร่งเบงกอล
เสือโคร่งเบงกอล (Bengal tiger, Royal bengal tiger; ) เป็นประชากรของเสือโคร่งชนิดย่อย จัดให้เป็นหนึ่งในแมวป่าที่ใหญ่ที่สุดเท่าที่ยังมีชีวิตอยู่ และอยู่ในกลุ่ม charismatic megafauna ของโลก
เสือโคร่งชนิดนี้น่าจะปรากฏในอนุทวีปอินเดียมาตั้งแต่ช่วงอายุไพลสโตซีนตอนปลาย (ประมาณ 12,000 ถึง 16,500 ปีก่อน) ปัจจุบัน เสือโคร่งชนิดนี้ถูกคุกคามจากการบุกรุกเข้าไปล่าสัตว์, การทำลายและการกระจัดกระจายของที่อยู่อาศัย และประมาณการว่ามีเสือโคร่งในป่าน้อยกว่า 2,500 ตัวใน ค.ศ. 2011 ไม่มี ภูมิทัศน์อนุรักษ์เสือโคร่ง บริเวณใดที่ใหญ่พอที่จะรองรับประชากรเสือวัยผู้ใหญ่มากกว่า 250 ตัว
ขอบเขตในอดีตของเสือโคร่งเบงกอลครอบคลุมถึงหุบเขาลุ่มแม่น้ำสินธุ และเกือบทั่วอินเดีย ปากีสถาน เนปาลตอนใต้, บังกลาเทศ, ภูฏาน และจีนตะวันตกเฉียงใต้ จนถึงช่วงต้นคริสต์ศตวรรษที่ 19 ปัจจุบันพบได้ในอินเดีย บังกลาเทศ เนปาล ภูฏาน และจีนตะวันตกเฉียงใต้ ประชากรเสือโคร่งในอินเดียมีประมาณ 2,603–3,346 ตัวใน ค.ศ. 2018 มีเสืองโคร่งประมาณ 300–500 ตัวอาศัยอยู่ในประเทศบังกลาเทศ 355 ตัวในเนปาลเมื่อ ค.ศ. 2022 และ 90 ตัวอาศัยอยู่ในประเทศภูฏานใน ค.ศ. 2015
ประวัติ
เสือโคร่งเบงกอลขึ้นชื่อว่าเป็นเสือโคร่งที่กินมนุษย์มาตั้งแต่อดีต โดยเฉพาะในอินเดีย การล่าเสือเป็นเกมกีฬาของราชวงศ์ชั้นสูง แม้แต่ในยุคที่อังกฤษเข้ามาปกครองอินเดีย โดยการขี่หลังช้างออกล่าในตามทุ่งหญ้าทั้งหญ้าสูงและหญ้าต่ำ ในคริสต์ทศวรรษที่ 20 มีเสือโคร่งเบงกอลคร่าชีวิตมนุษย์ไปกว่า 1,600 รายต่อปี แม้แต่ในปัจจุบันที่การล่าเสือเป็นสิ่งที่ผิดกฎหมาย และผู้คนเข้าใจถึงการอนุรักษ์สัตว์ป่ามากขึ้น แต่ทว่าก็ยังคงมีการโจมตีมนุษย์อยู่เป็นระยะ ๆ ของเสือ โดยเฉพาะในสุนทรพนซึ่งเป็นพื้นที่ป่าชายเลน เสือโคร่งเบงกอลที่นี่มีความดุร้ายและไม่เกรงกลัวมนุษย์ มักจะโจมตีมนุษย์เสมอ ๆ โดยเฉพาะการจู่โจมจากด้านหลัง ชาวพื้นเมืองที่นี่จึงต้องสวมหน้ากากไว้ด้านหลังเพื่อป้องกัน ด้วยการทำให้เสือเข้าใจผิดว่ากำลังถูกจ้องดูอยู่ เสือที่โจมตีมนุษย์ส่วนมากเป็นตัวเมียในช่วงฤดูเก็บน้ำผึ้ง ซึ่งตรงกับฤดูที่เสือโคร่งเบงกอลจะมีลูกพอดี
รูปลักษณ์
เสือโคร่งเบงกอลตัวผู้เมื่อมีขนาดใหญ่เต็มที่อาจยาวได้ถึง 360 เซนติเมตร หนัก 250-270 กิโลกรัม ขณะที่ตัวเมียมีขนาดเล็กกว่า และมีน้ำหนักอยู่ที่ประมาณ 140–180 กิโลกรัม
วอลเลย์บอลชายชิงแชมป์ยุโรป 2015 รอบคัดเลือก
นี้เป็นบทความเกี่ยวกับการคัดเลือกวอลเลย์บอลชายชิงแชมป์ยุโรป 2015
รอบแรก
รอบแรกจัดขึ้นระหว่างวันที่ 9–18 พฤษภาคม ค.ศ. 2014 โดยการแข่งขันจะมี 12 ทีมที่เข้าร่วมแข่งขัน และจะเอา 2 ทีมแรกของกลุ่ม ไปแข่งขันในรอบที่ 2 ต่อไป
กลุ่ม E
The tournament was held at the Morača Sports Center in Podgorica, Montenegro and Dom odbojke - Bojan Stranić in Zagreb, Croatia.
Metrodorea
Metrodorea เป็นสกุลของพืชดอกที่อยู่ในวงศ์ Rutaceae.
ถิ่นกำเนิดของมันคือ เปรู โบลิเวีย และบ
สปีชีส์ในสกุล ได้แก่:
มัคซีมีลีอาน ฟ็อน ไวชส์
ใน ค.ศ. 1944 ไวชส์ได้บัญชาการในกลุ่มทัพเอ็ฟในคาบสมุทรบอลข่านในการควบคุมดูแลกองทัพเยอรมันเพื่อถอนกำลังออกจากกรีซและยูโกสลาเวีย ในการพิจารณาคดีเนือร์นแบร์ก ไวชส์มีส่วนเกี่ยวข้องกับการก่ออาชญากรรมสงครามและถูกกำหนดว่าจะให้ขึ้นศาลในการพิจารณาคดีตัวประกัน แต่เขาถูกถอนชื่อออกเนื่องจากเหตุผลทางการแพทย์โดยไม่รับการตัดสินหรือพิพากษาใด ๆ
18811954
วัดสระสี่มุม (จังหวัดนครปฐม)
วัดสระสี่มุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม
หลวงพ่ออินทร์ อินฺทปญฺโญ ได้เดินออกธุดงค์จากวัดสว่างอารมณ์ จังหวัดสุรินทร์ ซึ่งเป็นวัดต้นสังกัด ดำเนินธรรมยาตรามาเป็นลำดับ จนถึงพื้นที่หมู่บ้านสระ จังหวัดนครปฐม ประชาชนในละแวกนั้นได้นิมนต์ให้ท่านอยู่จำพรรษาที่บ้านสระ ซึ่งบริเวณนั้นมีสระน้ำอยู่ จากนั้นได้ขออนุญาตตั้งวัดชื่อ "วัดสระสี่มุม" เมื่อ พ.ศ. 2492 หลวงพ่ออินทร์ได้สร้างอุโบสถขึ้น 1 หลัง แล้วเสร็จเมื่อ พ.ศ. 2498 สร้างกุฏิ 3 หลัง ศาลาการเปรียญ 1 หลัง โรงเรียนประชาบาลชื่อว่า โรงเรียนวัดสระสี่มุม ในสมัยพระอาจารย์ลอยเป็นเจ้าอาวาส ได้จัดสร้างกุฏิ 8 หลัง เป็นครึ่งตึกครึ่งไม้ เมื่อ พ.ศ. 2511 ได้สร้างสถานีอนามัยขึ้น 1 หลัง
อาคารเสนาสนะ ได้แก่ อุโบสถกว้าง 10 เมตร ยาว 40 เมตร มีเสาหาญล้อมรอบ ได้รับพระราชทานวิสุงคามสีมาเมื่อวันที่ 10 เมษายน พ.ศ. 2490 ศาลาการเปรียญลักษณะทรงไทย ครึ่งตึกครึ่งไม้ ก่อสร้างแล้วเสร็จเมื่อ พ.ศ. 2539 มีขนาดกว้าง 18 เมตร ยาว 44 เมตร วัดมีปูชนียวัตถุ ได้แก่ พระประธานประจำอุโบสถ เป็นพระพุทธรูปปางสมาธิ สร้างด้วยโลหะ สูง 1 เมตร หน้าตักกว้าง 70 เซนติเมตร สร้างเมื่อ พ.ศ. 2499
สโมสรฟุตบอลคาราบัก
สโมสรฟุตบอลคาราบัก หรือรู้จักกันในชื่อ คาราบัก [ɡɑɾɑbɑɟ] เป็นสโมสรฟุตบอลอาชีพของประเทศอาเซอร์ไบจาน ปัจจุบันลงเล่นในอาเซอร์ไบจานพรีเมียร์ลีก สโมสรมีจุดเริ่มต้นจากเมืองอักดัม ซึ่งปัจจุบันกลายเป็นเมืองร้างอันเนื่องจากสงครามนากอร์โน-คาราบัค ทำให้ปัจจุบัน สโมสรนี้ตั้งอยู่ที่บากู เมืองหลวงของประเทศ
สโมสรก่อตั้งในปี ค.ศ. 1951 และเป็นหนึ่งในสมาชิกก่อตั้งอาเซอร์ไบจานพรีเมียร์ลีกในปี ค.ศ. 1992 หนึ่งฤดูกาลถัดมา พวกเขาคว้าแชมป์ลีกในประเทศสมัยแรก กลายเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ คาราบักเป็น 1 ใน 2 สโมสรของอาเซอร์ไบจาน ร่วมกับเนฟต์ซิ พีเอฟเค ที่ลงเล่นในพรีเมียร์ลีกทุกฤดูกาล
คาราบัก ลงเล่นที่อาเซอร์ซุนอารีนา และสนามกีฬาโตฟิก บาห์รามอฟ ในบากู ซึ่งเป็นสนามแข่งขันของฟุตบอลทีมชาติอาเซอร์ไบจานอีกด้วย
ในปี ค.ศ. 2014 พวกเขาคว้าแชมป์พรีเมียร์ลีกในรอบ 21 ปี โดยคาราบักชนะเลิศพรีเมียร์ลีก 5 สมัย และฟุตบอลถ้วยอาเซอร์ไบจานคัพ 6 สมัย คาราบักกลายเป็นสโมสรที่สองของอาเซอร์ไบจาน ที่สามารถเข้ารอบแบ่งกลุ่มในการแข่งขันระดับทวีปยุโรปได้ โดยเข้าแข่งขันยูฟ่ายูโรปาลีก รอบแบ่งกลุ่ม ฤดูกาล 2014–15 และกลายเป็นสโมสรแรกของประเทศ ที่ได้เข้าแข่งขันยูฟ่าแชมเปียนส์ลีก รอบแบ่งกลุ่ม ในฤดูกาล 2017–18
สนามแข่งขัน
ก่อนหน้านี้เคยใช้สนามกีฬาโอลิมปิกกูซานลีที่กูซานลี จังหวัดอักนัมในนากอร์โน-คาราบัค ส่วนสนามกีฬาอิมารัต ซึ่งเป็นสนามเหย้าแห่งแรก ถูกทำลายในสงครามนากอร์โน-คาราบัค
ในปี ค.ศ. 2012 ได้เริ่มก่อสร้างอาเซอร์ซุนอารีนา สนามกีฬาเอนกประสงค์ในซูราคานิในบากู สนามมีจำนวน 5,800 ที่นั่ง สร้างเสร็จปี ค.ศ. 2015
สถิติผู้ชมสูงสุด เกิดขึ้นเมื่อวันที่ 27 กันยายน ค.ศ. 2017 การแข่งขันยูฟ่าแชมเปียนส์ลีก รอบแบ่งกลุ่ม นัดพบกับสโมสรฟุตบอลโรมา จำนวน 67,200 คน
เกียรติประวัติ
คาราบักเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ และเป็น 1 ใน 2 สโมสรของอาเซอร์ไบจาน ร่วมกับเนฟต์ซิ พีเอฟเค ที่ลงเล่นในพรีเมียร์ลีกทุกฤดูกาล
สโมสรฟุตบอลราชบุรี
สโมสรฟุตบอลราชบุรี เป็นสโมสรฟุตบอลอาชีพในประเทศไทยโดยเป็นทีมจากจังหวัดราชบุรี ปัจจุบันเล่นในไทยลีก
ประวัติสโมสร
สโมสรฟุตบอลราชบุรี เริ่มต้นในการส่งทีมเข้าแข่งขันฟุตบอลกีฬาแห่งชาติ และคว้าเหรียญทองแดง ที่มหานครเกมส์ ปี 2543 และร่วมฟุตบอลโปรวินเชียลลีก ดิวิชั่น 2 สามารถคว้าแชมป์มาครองได้ในปี 2549 จนได้รับสิทธิ์เข้าร่วมการแข่งขันฟุตบอลดิวิชั่น 1 ในปี 2550 โดยได้อันดับ 12 ทำให้ในปี 2551 ทีมสโมสรราชบุรี เอฟซี มาเล่นในลีกดิวิชั่น 2 ซึ่งได้อันดับ 7 ส่วนในปี 2552 นั้น การแข่งขันได้เปลี่ยนแปลงระบบการจัดการแข่งขัน ซึ่งแบ่งออกเป็นโซนต่าง ๆ ทั่วประเทศ เนื่องจากมีทีมจากหลายจังหวัดทั่วทุกภาค ให้ความสนใจเข้าร่วมการแข่งขัน สโมสรฟุตบอลราชบุรี นั้นอยู่ในโซนภาคกลางและตะวันออก และได้อันดับ 9 มา 2 ฤดูกาลติดต่อกัน
หลังจบฤดูกาล 2564–65 สโมสรได้รับรางวัลสโมสรสร้างแรงบันดาลใจด้านวิทยาศาสตร์การกีฬาจากสมาคมกีฬาฟุตบอลแห่งประเทศไทย และก่อนเปิดฤดูกาล 2565–66 สโมสรได้แถลงข่าวเกี่ยวกับการที่กลุ่มมิตรผลได้ยกเลิกเป็นผู้สนับสนุนหลักให้กับทีม ทำให้ในฤดูกาลนี้ทางสโมสรจะใช้ชื่อทีมลงแข่งขันในนามสโมสรฟุตบอลราชบุรี เป็นการสิ้นสุดหลังจากร่วมงานกันนานกว่า 11 ปี ในชื่อสโมสรฟุตบอลราชบุรี มิตรผล
สนามเหย้า
สโมสรฟุตบอลราชบุรี ใช้สนาม ดราก้อน โซลาร์ พาร์ค หรือชื่ออย่างไม่เป็นทางการว่า ราชบุรีสเตเดียม เป็นสนามเหย้า สนามแห่งนี้มีความจุทั้งหมด 12,000 ที่นั่ง สร้างด้วยงบประมาณสูงกว่า 300 ล้านบาท โครงสร้างประกอบด้วยเหล็กเป็นส่วนใหญ่ เริ่มก่อสร้างเมื่อปี พ.ศ. 2558 และเปิดใช้งานครั้งแรกในศึกไทยลีก ฤดูกาล 2559 นัดที่ราชบุรีพบกับอาร์มี่ ยูไนเต็ด เมื่อวันที่ 29 มิถุนายน พ.ศ. 2559
ดูลียังมาฮามูเลีย
สำนวนนี้ยังเป็นพระนามของราชวงศ์ ซึ่งเทียบเท่ากับองค์สมเด็จที่ใช้ในการอ้างอิงถึงผู้ปกครองของรัฐในมาเลเซีย พระนามราชวงศ์นี้ใช้โดยเฉพาะอย่างยิ่งในประมุขแห่งรัฐเนอเกอรีเซิมบีลัน รัฐเซอลาโงร์ รัฐปะลิส รัฐตรังกานู รัฐเกอดะฮ์ รัฐกลันตัน รัฐปะหัง รัฐยะโฮร์ และรัฐเปรัก
ประวัติ
เพลงชาติแรกของรัฐสลังงอร์ถูกแต่งขึ้นในปี ค.ศ.1908 ได้รับการเรียบเรียงจากเพลงต้นฉบับในชื่อ Chantek Manis การแนะนำครั้งนี้ทำหน้าที่โดย Daniel Ortego เป็นผู้รับผิดชอบ เนื้อเพลงต้นฉบับคือ:
Allah Selamatkan Duli Yang Maha Mulia,
Kekal Dan Selamat di-atas Takhta,
Panjangkan Umur dan Aman Sentosa,
Adil Mewah Murah Memerintah Rata,
Daulat
อย่างไรก็ตามในปี ค.ศ. 1966 พระนามเดิม สุลต่านซาลาฮูดดินอับดุลอาซิซชาห์ (สมเด็จพระราชาธิบดีซาลาฮุดดีน อับดุล อาซิซ) สุลต่านแห่งสลังงอร์ ทรงประกาศว่าเพลงจะถูกแทนที่ด้วยเพลงใหม่เป็นเพลงประจำรัฐในปัจจุบัน ปัจจุบันเพลงนี้เป็นคำแนะนำจากการแต่งเพลงโดยผู้อำนวยการของ Filem Negara Malaysia นาย Saiful Bahri เมื่อครั้งที่สุลต่านเสด็จเข้าเยี่ยมชมสตูดิโอ โดยเพลงใหม่นี้มีชื่อว่า "Duli Yang Maha Mulia" จนถึงปัจจุบัน
พรรคเวนสเตร (เดนมาร์ก)
พรรคเวนสเตร มีชื่อเต็มว่า เวนสเตร พรรคเสรีนิยมแห่งเดนมาร์ก (Left, Denmark's Liberal Party, Venstre, Danmarks Liberale Parti) เป็นพรรคการเมืองในประเทศเดนมาร์ก ก่อตั้งในปี พ.ศ. 2413 มีนายลารส์ ล็อกเก ราสมุสเซนนายกรัฐมนตรีแห่งเดนมาร์ก และหัวหน้าพรรคคนปัจจุบัน
จอมขวัญ ลีละพงศ์ประสุต
ประวัติ
จอมขวัญเกิดเมื่อวันที่ 6 กุมภาพันธ์ พ.ศ. 2537 แต่เดิมเธอมีชื่อเล่นว่า จี้ เพราะมีไฝที่คอตรงกับตำแหน่งของจี้พอดี ภายหลังได้เรียกเพิ่มเติมเป็น จีจี้ เธอมีเชื้อสายไทย, จีน และอเมริกัน บิดาของเธอ นายแพทย์พงษ์ศักดิ์ เป็นชาวไทยเชื้อสายจีน กับมารดาชื่อ ศิรินธร เป็นลูกครึ่งไทย-อเมริกัน มีพี่ชายที่อายุห่างกับเธอห้าปีชื่อ จอมจันทน์ ลีละพงศ์ประสุต
Metapetrocosmea
Metapetrocosmea เป็นสกุลของพืชดอกที่อยู่ในวงศ์ Gesneriaceae.
จอมขวัญ ลีละพงศ์ประสุต
ประวัติ
จอมขวัญเข้ารับการศึกษาระดับชั้นอนุบาลจนถึงประถมศึกษาปีที่ 2 จากโรงเรียนเซนต์ปอลคอนแวนต์ ศรีราชา, ประถมศึกษาปีที่ 3 จากโรงเรียนสาธิตอุดม พัทยา, ประถมศึกษาปีที่ 4 จนถึงมัธยมศึกษาปีที่ 6 จากโรงเรียนสาธิตแห่งมหาวิทยาลัยเกษตรศาสตร์ โครงการการศึกษาพหุภาษา จังหวัดชลบุรี และระดับอุดมศึกษาจากมหาวิทยาลัยกรุงเทพ คณะคอมพิวเตอร์กราฟิกและมัลติมีเดีย
ไอโอเนีย
ชาวไอโอเนีย
ชาวไอโอเนีย (Ἴωνες; รูปเอกพจน์: Ἴων) เป็น 1 ในจำนวน 4 เผ่าพันธ์ ตามลักษณะที่ชาวกรีกเชื่อว่าชาติของตนเคยถูกแยกออกในสมัยโบราณ อีกสามเผ่า ได้แก่ ชาวดอเรียน ชาวอีโอเลียน และชาวอะคีอัน ภาษากรีกสำเนียงไอโอเนีย เป็นหนึ่งในสามสำเนียงภาษาของโลกอารยธรรมกรีก ควบคู่กับภาษากรีกสำเนียงดอเรียน และสำเนียงอีโอเลียน มีนักวิชาการที่สำคัญอยู่มากมาย อาทิ เธลีส(Thales 624-547B.C )อะแนกซิแมนเดอร์ (Anaximander 611-547B.C.) พีทาโกรัส (Pythagoras 560-475B.C.)
จอมขวัญ ลีละพงศ์ประสุต
ประวัติ
จอมขวัญได้เข้ามาทำงานในวงการบันเทิง ตั้งแต่วัยเด็ก ขณะที่กำลังศึกษาอยู่ชั้นประถมศึกษาปีที่ 2 ด้วยการเดินแบบ จนถึงชั้นประถมศึกษาปีที่ 5 หลังจากนั้นหยุดพักทั้งงานแสดงละครเวทีและเดินแบบ เมื่อเข้าเรียนในระดับมัธยมศึกษา ได้กลับมาทำงานอีกครั้ง และได้ถ่ายโฆษณาตัวแรกคือ "แดนซ์ โรออน" "ดีพลัส" และ "แบรนด์ ซัมเมอร์แคมป์" โดยที่บุคลากรจากไทยทีวีสีช่อง 3 เห็นจอมขวัญจากงานโฆษณา เลยติดต่อเข้ามาเป็นนักแสดงในสังกัด และให้เล่นละครเรื่องแรกคือเรื่อง "ผยอง" คู่กับ ฐากูร การทิพย์ แสดงไว้เมื่อปลายปี พ.ศ. 2551 แต่ไม่ได้ออกอากาศ โดยในตอนนั้นมีอายุ 14 ปี
Metapetrocosmea
ถิ่นกำเนิดของมันคือ ไห่หนาน
สปีชีส์ในสกุล ได้แก่:
จอมขวัญ ลีละพงศ์ประสุต
ประวัติ
หลังจากแสดงละครเรื่อง สองผู้ยิ่งใหญ่ จบ จอมขวัญก็ไม่ได้รับงานแสดงอีก และออกจากวงการบันเทิงไปในปี พ.ศ. 2554
ชีวิตส่วนตัว
จอมขวัญ สมรสกับศักดิ์ นานา นักแข่งรถชาวไทย เมื่อวันที่ 8 กุมภาพันธ์ พ.ศ. 2556 หลังทั้งสองคบหากันเป็นเวลาเกือบ 4 ปี กับวัยของเจ้าบ่าวที่มากกว่าเจ้าสาว 19 ปี ทั้งนี้จอมขวัญได้เปลี่ยนไปนับถือศาสนาอิสลามตามสามี เมื่อต้นเดือนมิถุนายน พ.ศ. 2556 เธอได้ออกมาให้สัมภาษณ์พร้อมกับสามีว่ากำลังตั้งครรภ์บุตรคนแรกอยู่ มีบุตรสาวคนแรกชื่อมารีอา นานา (12 พฤศจิกายน 2556) และบุตรสาวคนที่สองชื่อเอ็มม่า นานา (19 มกราคม 2560)
เกาะตาง
เกาะตาง (កោះតាង) เป็นเกาะในอ่าวไทย อยู่ห่างจากชายฝั่งจังหวัดพระสีหนุของกัมพูชาไปทางตะวันตกเฉียงใต้ประมาณ 52 กิโลเมตร
ภูมิศาสตร์
เกาะนี้เป็นหินโดยมีจุดสูงสุดอยู่ทางเหนือ มีชายหาดอยู่ทางตะวันออกและตะวันตก ทางตะวันออกเป็นหาดทรายและปะการัง มีเกาะขนาดเล็กเรียกเกาะมุลอยู่ห่างไปทางตะวันออกประมาณ 1.3 กิโลเมตร และเกาะด็อมลวงอยู่ห่างไปทางใต้ประมาณ 2.2 กิโลเมตร
การสังหารหมู่ที่เกาะตาง
ในเดือนพฤษภาคม พ.ศ. 2518 ทหารเขมรแดงได้บุกยึดเกาะโถจูและลักพาตัวชาวเวียดนามไป 513 คนซึ่งเกือบเป็นประชากรทั้งหมดของเกาะมายังเกาะตาง พวกเขาถูกบังคับใช้แรงงานหนักจนถูกสังหารทั้งหมด
กรณีมายาเกวซ
เกาะนี้เป็นพื้นที่ที่เกิดเหตุการณ์มายาเกวซซึ่งเป็นเหตุปะทะระหว่างสหรัฐกับเขมรแดง ในวันที่ 15 พฤษภาคม พ.ศ. 2518 นาวิกโยธินสหรัฐได้ส่งเครื่องบินมายังเกาะตางโดยหวังว่าจะปลดปล่อยลูกเรือเอสเอส มายาเกวซ ที่ถูกทหารเขมรแดงจับกุมเมื่อ 12 พฤษภาคม พ.ศ. 2518 แต่ลูกเรือเอสเอส มายาเกวซ ไม่ได้อยู่ที่เกาะตาง แต่ถูกนำตัวไปขึ้นแผ่นดินใหญ่ของกัมพูชา และได้รับการปล่อยตัวระหว่างที่ดำเนินการช่วยเหลือ เขมรแดงได้ยิงเฮลิคอปเตอร์ของสหรัฐสามลำในบริเวณใกล้เกาะตาง นาวิกโยธิน 15 คน และลูกเรือถูกฆ่า โดยคาดว่ามีทหารเขมรแดงถูกฆ่าราว 13–25 คน
การจับกุมเรือสำเภาฟอกซีเลดี
ในวันที่ 13 สิงหาคม พ.ศ. 2521 เรือสำเภามาเลเซียชื่อ ฟอกซีเลดี ถูกพัดออกจากเส้นทางระหว่างสิงคโปร์–กรุงเทพฯ และถูกเรือปืนของเขมรแดงพบทางตะวันตกของเกาะตาง สจวร์ต กลาสส์ ลูกเรือชาวแคนาดาถูกสังหาร ส่วนจอห์น ดิวเฮิสต์ ชาวอังกฤษ และเคร์รี แฮมิลล์ ชาวนิวซีแลนด์ถูกเขมรแดงจับไปขังคุกตวลสเลงในพนามเปญ และถูกบังคับให้เขียนคำรับสารภาพ ดิวเฮิสต์ถูกประหารชีวิตเมื่อปลายเดือนสิงหาคม และแฮมิลล์ถูกสังหารเมื่อเดือนตุลาคม พ.ศ. 2521
สุกัญญา มิเกล
สุกัญญา มิเกล หรือชื่อจริงว่า สุกัญญา แคลเลย์ เขียนเอี่ยม (1 กันยายน พ.ศ. 2515) เป็นนักร้อง นักแสดง และอดีตนางแบบชาวไทย เคยมีผลงานถ่ายนิตยสาร และมีผลงานเพลง เช่น "ดีดีกันไว้""รักเธอจริงๆ" "ไปกับสายลม" "เพียงเธอ" "ตัดพ้อ" ฯลฯ
ประวัติ
สุกัญญาเกิดที่ อำเภอสัตหีบ จังหวัดชลบุรี ต่อมาย้ายไปอยู่กับคุณตาและคุณยายที่ จังหวัดนครสวรรค์ ได้รับการศึกษาจากโรงเรียนรังสรรค์วิทยา โรงเรียนพิพัฒศึกษา และโรงเรียนตากฟ้าวิชาประสิทธิ์ ต่อมาเมื่ออายุได้ 14 ปี เดินทางเข้าสู่กรุงเทพมหานคร และเข้าสู่วงการนางแบบอาชีพเมื่ออายุ 16 ปี เป็นนางแบบชุดว่ายน้ำใน สังกัดของ แอน อังคณาทิมดี และได้เป็นนางแบบถ่ายให้กับนิตยสารหลายฉบับ อาทิเช่น อิมเมจ เธอกับฉัน แฮมเบอร์เกอร์ เป็นต้น ผลงานในฐานะนางแบบสูงสุด คือ การเป็นนางแบบปฏิทินให้กับสุรา "แม่โขง" ในปี พ.ศ. 2535 และมีอัลบั้มแมกกาซีนที่ผู้คนจดจำอย่างนิตยสาร "Heat"
ผลงานด้านการแสดงภาพยนตร์ที่เธอได้ทำหลังจากเป็นนางแบบได้ไม่นาน หนังจอเงินในยุคสมัยยังไม่มีเสียงในฟิล์ม "หยุดตัญหาซาดิตส์" กำกับโดย เพิ่มพล เชยอรุณ เพ็ญพักต์ (ซึ่งเรื่องนี้ทำให้คนเขาใจว่าเธอเป็นนางเอกหนังเอ็กซ์) "กระสือซิง" "ท่านผีเพี้ยน" บทตัวร้ายในภาพยนตร์เรื่อง "เสือตุ๋ย" ของค่าย ไฟว์สตาร์ โปรดักชั่น เมื่อปี พ.ศ. 2539 และได้รับเชิญให้แสดงภาพยนตร์เรื่อง "เด็กเดน" ของค่าย พระนครฟิล์ม เมื่อปี พ.ศ. 2548 และบทแม่ดา อินทร ในหนังเรื่อง4Kings ปี 2564
ผลงานการแสดงละคร เรื่อง บทเด็กติดยาในเรื่อง"ข้าวนอกนา",บทตัวร้ายในเรื่อง"ผู้การเรื่อเร่"ค่ายกันตนา ,บททนายในเรื่อง"ครูสมศรี" ,บททอมบอยในเรื่อง "กิจกรรมชายโสด"(ในเรื่องนี้ฝากผลงานการเขียนเนื้อเพลงไตเติ้ลให้แพท พัทสนขับร้อง)ในค่ายละครเป่าจินจง, บทหัวหน้าหน่วยคอมมานโดในเรื่อง "12ราศี" ผลงานการกำกับละครเรื่องแรกของ พงษ์พัฒน์ วชิรบรรจง ,บทนางแมงมุมในละครเวทีของ ยุทธนา มุกดาสนิทในเรื่อง"จุมพิษนางแมงมุม" และเล่นซีรี่ของช่องทรู เรื่อง ปริศนาข้ามอุโมงค์
ทางด้านผลงานเพลง ออกผลงานเพลงชุดแรกเมื่อปี พ.ศ. 2537 ชุด “หน้ากาก” สังกัด วี.ไอ.พี. อัลบั้มชุดนี้ได้รับการเสนอชื่อเข้าชิง รางวัลสีสันอวอร์ด  ในฐานะศิลปินหน้าใหม่ ต่อด้วยผลงานชุดที่สอง  “เวดทาม สตอรี่” ที่มีเพลงดังอย่าง รักเธอจริง ๆ และ ดีดีกันไว้ และยังได้ได้รับการเสนอชื่อชิงรางวัลนักร้องหญิงยอดเยี่ยมในสีสันอวอร์ด และในปี พ.ศ. 2539 กับผลงานอัลบั้มชุดที่ 3 “ครอสโอเวอร์” และยังได้รับการเสนอชื่อเข้าชิงรางวัลสีสันอวอร์ด 7 รางวัล รางวัลที่ได้รับคือ โปรดิวเซอร์ยอดเยี่ยมแห่งปี โดยคุณพรชัย ศรีขจร เป็นโปรดิวเซอร์ และรางวัลศิลปินหญิงร็อกยอดเยี่ยมแห่งปี ส่วนอัลบั้มชุดที่ 4 “บอร์นทูบีฟรี” เมื่อปี พ.ศ. 2540 และอัลบั้มชุดที่ 5 “ทูรีเทิร์น” และในปี พ.ศ. 2542 กับ ค่ายเพลงของตัวเองในชื่อบริษัท ร็อกแอนด์โรลเฮ้าส์ โดยมี บริษัท ซี.เค.วาย เป็นตัวแทนจำหน่าย
ส่วนผลงานด้านการเขียน สุกัญญาเขียนเบื้องหลังโฆษณาชุด แห่นางแมวของพานาโซนิค และเขียนนิยายเรื่องสั้นลงนิตยสารของพานาโซนิค เขียนบันทึกเรื่องสั้นลงในหนังสือ “ชีวิตต้องสู้” บันทึกเรื่องสั้นลงในนิตยสาร “แสงอรุณ” และออกผลงานกับสำนักพิมพ์คำสมัย หนังสือรวมเล่มเรื่อง “ครั้งหนึ่งในชีวิต” โดยรวมเธอมีพ็อคเก็ตบุ๊คจำนวน 5 เล่ม
อีกทั้งผลงานการเขียนเพลง "ตัดพ้อ" เป็นเพลงแรกที่เธอเขียน และตามมาอีกหลายเพลงในอัลบั้มของเธอ และได้รับมอบหมายให้เขียนเพลง "รับรอง" ให้กับ พลสันต์ พินิจกุล (เอม๊อบ) ในค่าย อาร์ เอส โปรโมชั่น
ในปี พ.ศ. 2550 ภาพยนตร์เรื่อง รักแห่งสยาม ได้นำบทเพลง "เพียงเธอ" ของคุณสุกัญญา มิเกล นำไปร้องใหม่ซึ่งขับร้องโดย วิชญ์วิสิฐ หิรัญวงศ์กุล
ในปี พ.ศ. 2551 ได้ขึ้นแสดงดนตรีบนเวทีของพันธมิตรประชาชนเพื่อประชาธิปไตย ปัจจุบัน สุกัญญา มิเกล ได้ประกาศตัวเป็นประชาธิปไตยและตัดขาดจากกลุ่มอนุรักษ์นิยม
ในปี พ.ศ. 2558 สุกัญญาได้ กับอดีตสามี พรชัย ศรีขจร แบ่งลูกโดยลูกสาวอยู่กับพ่อ ส่วนลูกชายอยู่กับแม่ และสุกัญญาได้ประกาศว่าเป็น LGBT หลังจากหย่าร้างได้หนึ่งปี และเธอได้มีผลงานซิงเกิ้ลใหม่ "สาวใหญ่ใจสวย" และนำเพลง "ดีดีกันไว้" และ "รักเธอจริงๆ" มารีมาสเตอร์ใหม่ อยู่ใน Youtube ช่องของเธอเอง "สุกัญญา มิเกล official"
ในปี พ.ศ. 2561 ปล่อยผลงาน เพลงที่เธอเขียนเพลงครั้งแรกเมื่อเธออายุได้ 23ปี "ตัดพ้อ" ที่เคยบรรจุไว้ในอัลบั้ม "wed time story" นำมาทำเป็นเวอร์ชันใหม่ที่อัดพร้อมกันทั้งวง มีกลิ่นไอแบบชาวไอริชด้วยดนตรีสไตล์โฟล์ก
ในปี พ.ศ. 2562 สุกัญญาได้จัด กับ สุพินดา สังข์ทอง และอยู่ร่วมกันเป็นครอบครัว
ในปี พ.ศ. 2563 หลังจากประกาศจุดยืนแนวคิดทางการเมืองเป็นประชาธิปไตย สุกัญญา มิเกล ถูกห้ามร้องเพลง "ดีดีกันไว้" จากเจ้าของเพลงที่เป็นกลุ่มอนุรักษ์นิยม
ในปี 2564 สุกัญญา มิเกลได้รับการเสนอชื่อรางวัล "นักแสดงหญิงสมทบยอดเยี่ยม" จากภาพยนตร์เรื่อง 4Kings จากคมชัดลึดอวอร์ดส์ และ ชมรมนักวิจารณ์บันเทิง และเธอได้รับรางวัลนักแสดงหญิงสมทบจากชมรมนักวิจารณ์บันเทิง และจาก Star Pic Film ในสาขานักแสดงทมบนหญิงยอดเยี่ยมแห่งปีอีกด้วย และเธอได้รับการเสนอชื่อชิงรางวัลสุพรรณหงส์ครั้งที่ 30 ในสาขานักแสดงหญิงสมทบ จาก 4Kings
ใยปี 2565 สุกัญญามีผลงานอัลบั้มเดี่ยว หลังจากที่ห่างหายจากการออกอัลบั้มไปนานถึง 15 ปี กับอัลบั้ม "The True on Melody" ซึ่งออกวางจำหน่ายเมื่อวันที่ 20 กันยายน 2565 ในรูปแบบซีดีแผ่นทอง ปกผลิตในรูปแบบแผ่นเสียงจำลองขนาดปกเท่าแผ่นเสียงของจริง จำนวน 300 แผ่น การกลับมาทำอัลบั้มในรอบนี้ กับ 8 เพลงใหม่ พร้อมกับรวบรวมเพลงฮิตในอดีตของเขา บรรจุอยู่ในอัลบั้มชุดนี้อีกด้วย
ว่านมหาลาภ
ว่านมหาลาภ  อยู่ในวงศ์ Amaryllidaceae เป็นพืชชนิดหนึ่งมีถิ่นกำเนิดในประเทศเอกวาดอร์และเปรู ได้นำมาปลูกในยุโรปเพื่อใช้เป็นไม้ประดับ เป็นไม้ล้มลุกมีลำต้นใต้ดินคล้ายหัวหอม ใบเดี่ยวรูปหอกกว้าง ดอกช่อ ออกตามซอกใบ กลีบดอกเชื่อมกันเป็นรูปกรวย ดอกสีแดง เกสรสีส้ม ปลูกเป็นไม้ประดับ
อูชิกุ
อูชิกุ (牛久市 (Ushiku-shi)) เป็นนครในจังหวัดอิบารากิ ประเทศญี่ปุ่น นครนี้มีประชากรประมาณ 84,675 คนใน 35,082 ครัวเรือน และมีความหนาแน่นประชากรที่ 1,437 คนต่อตารางกิโลเมตร ร้อยละประชากรที่มีอายุมากกว่า 65 ปีมีอยู่ร้อยละ 29.5 นครนี้มีพื้นที่รวม 58.92 sqkm
ภูมิศาสตร์
อูชิกุตั้งอยู่ทางใต้ของจังหวัดอิบารากิ ในบริเวณที่ราบลุ่มที่ลุ่มต่ำทางใต้ของทะเลสาบคาซูมิงาอูระ นครนี้อยู่ห่างจากใจกลางโตเกียวประมาณ 50 กิโลเมตร
ภูมิอากาศ
อูชิกุมีสภาพภูมิอากาศชื้นภาคพื้นทวีป (Cfa) ซึ่งมีฤดูร้อนอบอุ่นและฤดูหนาวที่มีหิมะน้อย อุณหภูมิเฉลี่ยรายปีที่อูชิกุอยู่ที่ 14.0 °C หยาดน้ำฝนเฉลี่ยรายปีอยู่ที่ 1,304 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 25.9 °C และต่ำสุดในเดือนมกราคมที่ประมาณ 3.0 °C
Mestoklema
Mestoklema เป็นสกุลของพืชดอกที่อยู่ในวงศ์ Aizoaceae.
อูชิกุ
ประชากร
จากข้อมูลสำมะโนญี่ปุ่น ประชากรในอูชิกุเพิ่มขึ้นอย่างมากมาตลอด 40 ปีที่ผ่านมา
Mestoklema
ถิ่นกำเนิดของมันคือ ทวีปแอฟริกาตอนใต้
อูชิกุ
รถไฟ
บริษัทรถไฟญี่ปุ่นตะวันออก – สายโจบัง
Mestoklema
สปีชีส์ในสกุล ได้แก่:
รายชื่อวัดในจังหวัดกาญจนบุรี
รายชื่อวัดในจังหวัดกาญจนบุรี
กีฬาแบดมินตันในโอลิมปิกฤดูร้อน 2008 – รอบคัดเลือก
การแข่งขันกีฬาแบดมินตันในโอลิมปิกฤดูร้อน 2008 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 173 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 1 พฤษภาคม ค.ศ. 2008
เทศบาลตำบลพังโคนศรีจำปา
เทศบาลตำบลพังโคนศรีจำปา เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากองค์การบริหารส่วนตำบลพังโคน เมื่อปี พ.ศ. 2555
ประวัติความเป็นมา
เทศบาลตำบลพังโคนศรีจำปา ได้จัดตั้งเป็นเทศบาลตามประกาศลงวันที่ 24 สิงหาคม พ.ศ. 2555 โดยยกฐานะมีจากองค์การบริหารส่วนตำบลพังโคน โดยปัจจุบันยังคงใช้เป็นสำนักงานเทศบาลเรือยมาจนทุกวันนี้
การปกครอง
เทศบาลตำบลพังโคนศรีจำปา มีเขตการปกครองครอบคลุมพื้นที่ตำบลพังโคน จำนวน 11 หมู่บ้าน ได้แก่
Mericarpaea
Mericarpaea เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ เอเชียตะวันตก
สปีชีส์ในสกุล ได้แก่:
กุยเตียว
กุยเตียว (គុយទាវ, คุยทาว) หรือประเทศเวียดนามเรียก หูเตี๊ยวนามวาง (Hủ tiếu Nam Vang; ) คือก๋วยเตี๋ยวน้ำชนิดหนึ่งของประเทศกัมพูชา ซึ่งได้รับอิทธิพลจากอาหารจีน ประกอบด้วยเส้นก๋วยเตี๋ยว น้ำซุปกระดูกหมูมีลักษณะคล้ายก๋วยเตี๋ยวน้ำใสของประเทศไทย และมีเครื่องโรยหน้าใกล้เคียงกัน ถือเป็นอาหารยอดนิยม สามารถพบได้ทั่วไปตามตลาด ร้านค้าริมถนน และตามห้องแถวทั่วประเทศ ถือเป็นอาหารที่ชาวเขมรนิยมรับประทานในยามเช้า หม่อมราชวงศ์คึกฤทธิ์ ปราโมช อดีตนายกรัฐมนตรีของประเทศไทย ได้กล่าวถึงความนิยมของกุยเตียวในหนังสือ ถกเขมร ไว้ว่า "...ที่เมืองเขมรนั้นเขากินก๋วยเตี๋ยวกันเป็นกอบเป็นกำเป็นล่ำเป็นสันจริง ๆ อาหารเช้าของชาวเขมรทั้งประเทศ ก็คือก๋วยเตี๋ยว ขาดเสียมิได้เป็นอันขาด [...] ก๋วยเตี๋ยวนั้นได้กลายเป็นอาหารประจำชาติของเขมรไปแล้วแน่แท้..." แต่อย่างไรก็ตามในเว็บไซต์ ศูนย์อาชีพและธุรกิจมติชน (มมป.) ให้ข้อมูลว่า ชาวกัมพูชารับประทานอาหารประเภทเส้นหรือกุยเตียวน้อยที่สุดเมื่อเทียบกับชาติอื่น ๆ
พจนานุกรมเขมร ฉบับชวน ณาต ระบุว่า กุยเตียว เป็นคำยืมจากภาษาแต้จิ๋วว่า ก๋วยเตี๊ยว (粿條) มีความหมายว่า เส้นก๋วยเตี๋ยวที่ทำจากแป้งข้าวเจ้า หรือแปลว่า ก๋วยเตี๋ยวน้ำที่ประกอบไปด้วยเนื้อสัตว์สับ เครื่องโรยหน้า และเครื่องปรุงรสอื่น ๆ
มือ
มือ (Hand) คืออวัยวะส่วนหนึ่งของร่างกายอยู่ต่อแขน สำหรับจับ หยิบ สิ่งของต่างๆ
กายวิภาคศาสตร์ของมนุษย์
มือของมนุษย์ประกอบด้วยฝ่ามือ (Palm) กับนิ้วมือ (Finger) ปลายแขนนั้นโดยร่วมกันเรียกว่าข้อมือ (Wrist) และหลังมือ (Back of the hand)
นิ้วมือ
นิ้วมือนั้นอยู่นอกสุดของมือ สามารถขยับไปมาได้มากกว่าฝ่ามือ นิ้วมือนั้นมีทั้งหมดห้านิ้ว คือ
ลายนิ้วมือ
ลายนิ้วมือนั้นมีมาแต่กำเนิด และจะดำรงอยู่โดยไม่เปลี่ยนแปลงตลอดชีวิต ด้วยเหตุนี้ประชากรทั่วโลกจำนวนหลายพันล้านคนจะไม่มีใครที่มีลายนิ้วมือเหมือนกันเลย ดังนั้นการพิมพ์ลายนิ้วมือจึงเป็นสิ่งที่มีเฉพาะบุคคล และจำแนกบุคคล แต่ละบุคคลได้ชัดเจน ลายนิ้วมือนั้นสามารถแบ่งออกได้ 4 จำพวกใหญ่ ๆ คือ
โดยทั่วไปแล้วลายนิ้วมือแบบ 1-3 นั้นเป็นลายนิ้วมือปกติ แต่ถ้าเป็นลายนิ้วมือแบบที่ 4 ทางแพทย์จีนกล่าวว่า ผู้ที่ลายนิ้วมือดังกล่าวมักเป็นโรคเกี่ยวกับทางเดินปัสสาวะ โรคประสาท โรคเกี่ยวกับอัณฑะ แต่ถ้าเป็นสตรีมักตั้งครรภ์มาก หรือเป็นโรคเกี่ยวกับเต้านม  สำหรับบุคคลที่มีลายนิ้วมือผิดปกติจาก 4 จำพวกข้างต้นมักเกิดขึ้น เนื่องจากประสาทเจริญเติบโตผิดปกติ หรือเนื้อเยื่อบริเวณนั้นขาดออกซิเจน หรือไม่เพียงพอ การกระจายหรือการเจริญเติบโตของต่อมเหงื่อไม่ดี เป็นต้น  ถ้าลายนิ้วมือผิดปกติ และไม่ใช่นิ้วหัวแม่มือ จะไม่ค่อยมีความหมายมากนัก แต่หากเป็นที่นิ้วหัวแม่มือ หรือเป็นที่นิ้วอื่นหลาย ๆ นิ้ว แสดงว่าร่างกายไม่แข็งแรง
กระดูกข้อมือ
โครงกระดูกตรงข้อมือมีทั้งหมด 8 กระดูกอยู่เรียงติวกันเป็นแถว ซึ่งเชื่องโยงกับกระดูกแขน (สแคฟฟอยด์ ,ลูเนท ,ไตรกีตรัล ,พิสิฟอร์ม ,ทราพีเซียม ,ทราพีซอยด์ ,แคปปิเตต และฮาเมต)
กระดูกฝ่ามือ
โครงกระดูกตรงฝ่ามือมีทั้งหมด 5 กระดูก คือ กระดูกฝ่ามือของนิ้วหัวแม่มือ ,กระดูกฝ่ามือของนิ้วชี้ ,กระดูกฝ่ามือของนิ้วกลาง ,กระดูกฝ่ามือของนิ้วนาง และกระดูกฝ่ามือของนิ้วก้อย
กระดูกนิ้วมือ
โครงกระดูกตรงนิ้วมือมีทั้งหมด 3 กระดูก คือ กระดูกนิ้วมือท่อนต้น ,กระดูกนิ้วมือท่อนกลาง และกระดูกนิ้วมือท่อนปลาย
กล้ามเนื้อ
กล้ามเนื้อในมือมีทั้งหมด 2 กลุ่ม คือ
ฝ่ามือด้านใกล้ลำตัว
เนินโคนนิ้วก้อย (Hypothenar eminence) : |- | abductor minimi digiti || pisiform || base of the proximal phalanx of the 5th digit on the ulnar or medial side || ulnar artery || deep branch of ulnar nerve || Abduction of little finger || |- | flexor digiti minimi brevis || hamate bone || little finger || ulnar artery || deep branch of ulnar nerve || flexes little finger || Extensor digiti minimi muscle |- | opponens digiti minimi || Hook of hamate and flexor retinaculum || Medial border of 5th metacarpal || ulnar artery || deep branch of ulnar nerve (C8 and T1) || Draws 5th metacarpal anteriorly and rotates it, bringing little finger (5th digit) into opposition with thumb || |-
เส้นประสาท
มือ มีเส้นประสาทโดยรวมแล้วประมาณ 3 เส้นประสาท คือ เส้นประสาทอัลนาร์ ,เส้นประสาทมีเดียน และเส้นประสาทเรเดียล
ความแตกต่างระหว่างเพศ
ความยาวเฉลี่ยของชายมือผู้ใหญ่เป็น 189 มม. ในขณะที่ความยาวเฉลี่ยของหญิงมือผู้ใหญ่เป็น 172 มม. ความกว้างมือโดยเฉลี่ยสำหรับผู้ใหญ่เพศชายและเพศหญิงคือ 84 และ 74 มม. ตามลำดับ
ด้านการบอกตำแหน่งทิศทาง
มือนั้นมีสองข้าง คือ มือซ้าย และมือขวา ซึ่งสามารถบอกตำแหน่งซ้าย-ขวาได้ มีความสัมพันธุ์ของการหาตำแหน่งและทิศทางได้ 2 วิธี คือ
อาเจียว
อาเจียว (อักษรจีนตัวเต็ม: 阿嬌) ดารานักแสดงนักร้องสาวชาวฮ่องกง เป็นที่รู้จักกันดีในฐานะนักร้องดูโอในวง ทวินส์ คู่กับ อาซา  อาเจียวเกิดเมื่อวันที่ 21 มกราคม ค.ศ. 1981 ที่ฮ่องกง มีชื่อจริงว่า จง ซินถง (อักษรจีนตัวเต็ม: 鍾欣桐, อักษรจีนตัวย่อ: 钟欣桐, พินอิน: zhōng xīntóng) มีชื่อภาษาอังกฤษว่า จิลเลียน ชุง (Gillian Chung)  มีชื่อเดิมว่า จง เจียลี่ (อักษรจีนตัวเต็ม: 鍾嘉勵, พินอิน: Zhong Jia Li)
พ่อของเธอเสียชีวิตไปตั้งแต่เธออายุได้แค่ขวบเดียว แม่จึงผู้เลี้ยงดูเธอมาคนเดียว ต่อมาแม่แต่งงานใหม่ เธอจึงมีน้องต่างพ่อที่อายุต่างกันถึง 12 ปี  เข้าสู่วงการบันเทิงหลังจากกลับจากปิดเทอมที่ออสเตรเลีย ด้วยการเป็นนางแบบที่ฮ่องกง ต่อมาบริษัทโมเดลลิ่งได้แนะนำเธอให้กับค่ายเพลง EEG ซึ่งได้ออกอัลบั้มในนามวง ทวินส์ คู่กับ อาซา ในปี ค.ศ. 2000
อาเจียวจบปริญญาตรี สถาบัน William Angliss ประเทศออสเตรเลีย
ส่วนผลงานการแสดงในซีรีส์และภาพยนตร์เรื่องต่าง ๆ มีทั้งแสดงเดี่ยวและคู่กับอาซา ได้แก่ Project A คู่กับ จาง เหว่ยเจี้ยน ในปี ค.ศ. 2007, ไซอิ๋ว ในปี ค.ศ. 2002, The Twins Effect, The Twins Effect II, House of Fury ในปี ค.ศ. 2005, Fox Volant of the Snowy Mountain ในปี ค.ศ. 2006 เป็นต้น
ในต้นปี ค.ศ. 2008 อาเจียวมีข่าวอื้อฉาวว่ามีรูปถ่ายและคลิปวิดีโอหลุด ในเชิงวาบหวิว ที่ถ่ายโดย เฉิน กวานซี อดีตแฟนเก่าของเธอ (ในรูปเซ็ตนี้ยังมี จาง ป๋อจือ นักแสดงสาวชื่อดังอีกคนร่วมอยู่ด้วย) ซึ่งเหตุการณ์นี้ทำให้เธอสะเทือนใจไม่น้อย และต้องใช้เวลาอยู่ระยะหนึ่งถึงจะกลับาทำงานในวงการบันเทิงต่อได้
อหิวาตกโรค
อหิวาตกโรค หรือ โรคห่า (cholera) คือ โรคระบาดชนิดหนึ่ง เกิดจากการติดเชื้อแบคทีเรีย Vibrio cholerae ที่ลำไส้เล็ก ผู้ป่วยจะมีอาการท้องร่วงเป็นน้ำและอาเจียนเป็นหลัก เรียกว่า "ลงราก" จึงเรียกโรคนี้ว่า "โรคลงราก" ก็มี และถ้าเกิดแก่สัตว์เลี้ยง เช่น เป็ด ไก่ วัว ควาย เรียก "กลี" ร่างกายจะขับน้ำออกมาเป็นจำนวนมาก ในผู้ป่วยรุนแรงอาจทำให้มีผิวสีออกเทา-น้ำเงินได้ การแพร่เชื้อเกิดขึ้นจากการดื่มน้ำหรือกินอาหารที่ปนเปื้อนอุจจาระของผู้ติดเชื้อเป็นหลัก ซึ่งผู้นั้นแม้ไม่มีอาการก็สามารถแพร่เชื้อได้
ความรุนแรงของอาการท้องร่วงและอาเจียนสามารถนำไปสู่ภาวะขาดน้ำและเสียสมดุลเกลือแร่อย่างรวดเร็ว กระทั่งเสียชีวิตในบางราย การรักษาหลักคือการชดเชยสารน้ำโดยการกิน ซึ่งมักทำโดยให้ดื่มสารละลายชดเชยการขาดน้ำและเกลือแร่ ถ้าไม่ได้ผลหรือได้ผลเร็วไม่เพียงพอหรือดื่มไม่ได้ ผู้ป่วยบางรายอาจจำเป็นต้องได้รับสารน้ำทางหลอดเลือดดำ สำหรับผู้ป่วยบางรายที่เป็นรุนแรงอาจใช้ยาปฏิชีวนะช่วยเพื่อลดระยะเวลาและความรุนแรงของการป่วย
สาเหตุ
เกิดจากแบคทีเรียที่มีชื่อว่า วิบริโอ คอเลอเร (Vibrio Cholerae) sero group O1, หรือ O139, biotypes Classical และ เอลเทอร์ (EL Tor) วิบริโอ  El Tor แต่ละ biotype มี serotypes inaba, Ogawa และ Hikojima (พบน้อยมาก)
การถ่ายทอดโรค
โดยการกินอาหารหรือน้ำที่มีเชื้ออหิวาตกโรค หรือพิษของเชื้ออหิวาตกโรคปะปนอยู่ เช่น อาหารที่มีแมลงวันตอม อาหารสุกๆ ดิบๆ ซึ่งเกิดจากการจากอุจจาระหรืออาเจียนของผู้ป่วย แพร่กระจายอยู่ในอาหารและน้ำดื่ม โดยมีแมลงวันเป็นพาหะนำโรค
ระยะเวลาฟักตัว
ผู้ที่ได้รับเชื้อ จะเกิดอาการได้ตั้งแต่ 24 ชั่วโมง ถึง 5 วัน แต่โดยเฉลี่ยแล้วจะเกิดอาการภายใน 1 - 2 วัน
วัดแจ้งวรวิหาร
วัดแจ้งวรวิหาร ตั้งอยู่ ณ เลขที่ 23 ถนนราชดำเนิน ตำบลท่าวัง อำเภอเมืองนครศรีธรรมราช จังหวัดนครศรีธรรมราช เป็นพระอารามหลวงชั้นตรีชนิดสามัญ เป็นวัดโบราณสมัยต้นกรุงรัตนโกสินทร์
ประวัติ
พ.ศ. 1835 วัดแจ้งได้สร้างมาพร้อมกับวัดประดู่พัฒนารามโดยพระมหาเถรอนุรุทธ และคณะ ซึ่งย้ายมาจากเมืองยศโสทร(จังหวัดยโสธรในปัจจุบัน) และได้เจิญรุ่งเรืองมาตามลำดับจนถึงพ.ศ. 2330
พ.ศ. 2335 ปรากฏว่าได้รกร้างอยู่ คุณชีพี่สาวของเจ้าพระยานคร(พัฒน์) ได้ศรัทธา สร้างวัดแจ้งขึ้นใหม่คู่กับคุณหญิงมารดาของเจ้าพระยานครพัฒน์ได้สร้างวัดประดู่ ฯ ขึ้นใหม่เช่นเดียวกัน จึงกล่าวกันว่า สองวัดนี้เป็นวัดแม่วัดลูกกัน ดังกล่าวมาแล้ว และถือว่าเป็นวัดสาหรับวงศ์ตระกูล ณ นคร ได้รับบารุงเป็นอย่างดีตลอดมา จัดเป็นวัดสาคัญรองจากวัดพระบรมธาตุ(พระมหาธาตุ)ในสมัยต้นกรุงรัตนโกสินทร์ เพราะในสมัยนั้นวัดพระบรมธาตุ เป็นเพียงพุทธาวาส และวัดท่าโพธิ์(เก่า)ที่ยังไม่มีความสาคัญอย่างที่เป็นอยู่ทุกวันนี้(วัดท่าโพธิ์ใหม่)ฉะนั้นจึงอาจกล่าวได้ว่าวัดสาคัญที่สุดในสังคมเมืองนครศรีธรรมราช เมื่อต้นสมัยกรุงรัตนโกสินทร์นี้ คือประมาณ 200 ปี มาแล้วได้แก่วัดแจ้งนี้เอง ที่สร้าง “วัดประดู่” มูลเหตุที่สร้างเนื่องจากได้แรงใจที่เจ้าพระยานคร (พัฒน์) ได้เป็นเจ้าเมืองนครศรีธรรมราช ก่อนนี้บริเวณที่ตั้งวัดแจ้งเป็นที่รกร้างว่างเปล่า คุณชีเห็นทำเลสวยงาม จึงได้สร้างวัดขึ้น โดยเหตุที่ตรงนี้ปกคลุมด้วยต้นไม้ใหญ่ มืดครึ้มตลอดเวลาแสงแดดส่องไม่ถึง เมื่อได้สร้างวัดขึ้นแล้ว
ความมืดครึ้มก็หายไป ความสว่างแจ้งเข้ามาแทนที่ จึงตั้งชื่อวัดอย่างง่าย ๆ ว่า “วัดแจ้ง” ประมาณ ''พ.ศ. ๒๓๓๕'' เจ้าพระยานคร (พัฒน์) ถือว่าวัดแจ้งเป็นวัดประจำวงศ์ตระกูลโดยแท้ จึงได้รับการสนับสนุนจากเจ้าพระยานคร (พัฒน์) อย่างเต็มที่ ทำให้วัดแจ้งมีความเจริญคู่กับวัดประดู่ พระเจ้าขัตติยราชนิคม สมมติมไหศวรรย์ (เจ้านครหนู) ซึ่งเป็นพ่อตาของเจ้าพระยานคร (พัฒน์) ได้วายชนม์ที่กรุงเทพ ฯ และในเวลาอันไม่นาน “หม่อมทองเหนี่ยว” ชายาก็วายชนม์ตามไป เจ้าพระยานคร (พัฒน์) กับคุณหญิงชุ่มได้ทำการปลงศพแล้วนำอัฐิมาบรรจุไว้ในเจดีย์ประดิษฐานไว้ในตึก ซึ่งเรียกกันทั่วไปว่า “ตึกกษัตริย์” อยู่ในบริเวณวัดแจ้ง เจดีย์องค์ตะวันตกมีลักษณะเป็นยอดเรียวแหลม ฝีมือช่างนครโดยแท้ ประณีตสวยงามมาก เป็นที่บรรจุอัฐิของ “กษัตริย์นคร” คือพระเจ้าขัตติราชนิคม สมมติมไหศวรรย์ (เจ้านครหนู) ส่วนเจดีย์อีกองค์หนึ่งอยู่ทางทิศตะวันออกเคียงคู่กัน เป็นที่บรรจุอัฐิของ “หม่อมทองเหนี่ยว” บุตรีของจีนปาด เศรษฐีของเมืองนครศรีธรรมราช ภริยาของเจ้านครหนู ยอดเจดีย์เป็นรูปดอกบัวมีสีสันและความประณีตตระการตา เจดีย์คู่นี้สร้างไว้โดยเจ้าพระยานคร (พัฒน์) และคุณหญิงชุ่ม เมื่อประมาณ พ.ศ. ๒๔๔๐ นอกจาก “ตึกกษัตริย์” แล้ว ก็ยังมี “ตึกมหาอุด” ตั้งอยู่กลางสระน้ำ ขณะนี้ยังเหลือแต่ฐานกว้าง ๓ วา ยาว ๖ วา บั้นไดด้านข้างได้หายไป ยังมีแต่บันไดด้านหน้า ๒ ข้าง (ทำขึ้นใหม่) อุโบสถมหาอุดนี้สร้างโดยเจ้าพระยานคร (น้อย) ใช้เป็นสถานที่สร้างและปลุกเสกเครื่องรางของขลังให้ทหารนำไปใช้ในราชการทัพ ซึ่งจำกันได้ว่าเจ้าพระยานคร (น้อย) เป็นขุนศึกคนสำคัญคนหนึ่งต้องออกไปปราบกบฏในดินแดนแหลมมลายูที่เป็นขอบขัณฑสีมาของไทย โดยเฉพาะใน พ.ศ. ๒๓๖๔ ในรัชกาลที่ ๒ นั้น เจ้าพระยานคร (น้อย) ได้ไปตีเมืองไทรบุรีได้ การทำตึกมหาอุดเพื่อสร้างและปลุกเสกเครื่องรางของขลังจึงเป็นการจำเป็นทางด้านจิตใจในสมัยนั้นมาก
สิ่งก่อสร้างอีกอย่างหนึ่ง ซึ่งเจ้าพระยานคร (น้อย) ได้สร้างขึ้นไว้ที่วัดแจ้งคือ เจดีย์องค์แรก สร้างไว้ทางทิศใต้ของโบสถ์มหาอุดอยู่ในที่ดอน เป็นที่บรรจุอัฐิของบุตรีสุดท้องของเจ้าพระยานคร (น้อย) ซึ่งเกิดแต่ท่านผู้หญิงอิน เป็นเชื้อเจ้ามาจากกรุงเทพ ฯ โดยพระบาทสมเด็จสมเด็จพระนั่งเกล้าเจ้าอยู่หัว ทรงเรียกกว่า “พี่อิน” บุตรีสุดที่รักนี้ ชื่อ “คุณหญิงน้อย” อยู่เมืองนครศรีธรรมราชเป็นประจำไม่ได้ไปทำราชการที่กรุงเทพ ฯ เหมือนธิดาที่เกิดจากภริยาอื่น ๆ จึงเป็นธิดารับใช้ใกล้ชิดบิดา เมื่อถึงแก่กรรมลงเจ้าพระยานคร (น้อย) บิดา จึงก่อสร้างเจดีย์บรรจุอัฐิไว้ ส่วนเจดีย์อีกองค์หนึ่งเป็นที่บรรจุอัฐิของ “พระยาบริรักษ์ภูธร (แสง)” ซึ่งเกิดแต่ภริยาอื่น เป็นบุตรหัวปีเป็นที่โปรดปรานของเจ้าพระยานคร (น้อย) มาก เพราะเคยร่วมรบทัพจับศึกกันมาแต่เด็ก ๆ จนได้เป็นพระยาไทรบุรีและมาเป็นพระยาพังงา เจดีย์องค์นี้ตั้งอยู่ใกล้ชิดกับอุโบสถมหาอุดทางทิศใต้ แต่อยู่ใกล้ชิดกว่าองค์เจดีย์แรกที่กล่าวแล้ว ขณะนี้เจดีย์ทั้งสององค์ชำรุดเกือบเหลือแต่ฐาน ปัจจุบันในวัดแจ้ง ได้มีกุฏิและเสนาสนะเกิดขึ้นใหม่อีกหลายหลัง ได้พัฒนาสระน้ำ ได้ขยายรั้วเดิมซึ่งสร้างไว้แต่สมัยเจ้านคร (พัฒน์) ให้ออกไปจนจดกับเขตถนนราชดำเนินทางทิศตะวันตก เป็นรั้วแนวเดียวกับวัดประดู่ นอกจากนั้นได้สร้าง “วิทยาลัยสงฆ์ภาคทักษิณ” ขึ้นที่วัดนี้ นับว่าเป็นสถาบันชั้นสูงของคณะสงฆ์ที่อยู่ในระดับวิทยาลัยแห่งแรกในภาคใต้
สถานะในอดีต
วัดแจ้ง ได้ชื่อว่า วัดแจ้งมาตลอด ไม่มีการเปลี่ยนแปลง ทั้งชาวบ้าน และทางราชการเรียกตรงกัน เหมือนกับเป็นอนุสรณ์พระราชวังพระเจ้ากรุงธนบุรี คือ ทางทิศเหนือมีวัดแจ้ง (วัดอรุณราชวราราม) เท่ากับวัดแจ้งเมืองนครศรีธรรมราชนี้ และมีวัดโมลีโลกยารามอยู่ทางทิศใต้ เท่ากับวัดชะเมา (วัดเมาลีหรือโมลี) โดยวัดประดู่ (พัฒนาราม) อยู่ตรงกลางเท่ากับพระราชวัง ฯ และดอกประดู่เป็นสัญลักษณ์ของทหารเรือในปัจจุบัน
ปูชนียสถานและปูชนียวัตถุ ภายในวัด
ตึกกษัตริย์หรือเก็งจีนเจ้าพระยานคร อยู่ท่ามกลางวัดแจ้ง เป็นที่บรรจุอัฐิเจ้าพระยานคร และหม่อมทองเหนี่ยว ซึ่งมีเจดีย์ ๒ องค์ อยู่ในตึกนี้ มีลักษณะประณีต สวยงามมาก เป็นฝีมือช่างเมืองนครแท้ ซึ่งเจ้าพระยานคร (พัฒน์) ได้สร้างขึ้นไว้เมื่อประมาณ พ.ศ. ๒๔๔๐ และตึกชนิดเดียวกันนี้ อยู่ในเขตวัดประดู่ ฯ เป็นที่บรรจุอัฐิพระเจ้าตากสิน และเจ้าพระยานคร (น้อย) (ราชโอรสของพระเจ้าตากสิน) สร้างโดยเจ้าพระยานคร (น้อยกลาง) (บุตรเจ้าพระยานครน้อย) เมื่อ พ.ศ. ๒๓๘๕
การเดินทาง
วัดแจ้งอยู่ใกล้กับโรงเรียนศรีธรรมราชศึกษาแล้วอยู่ติดกับวัดประดู่พัฒนาราม เดินทางโดยใช้เส้นทางถนนราชดาเนิน มุ่งหน้าไปทางฝั่งสนามกีฬานครศรีธรรมราช ขับเลยวัดชะเมาไปก็จะเจอวัดประดู่พัฒนารามอยู่ทางด้านขวามือ และวัดแจ้งจะอยู่ถัดไปจากวัดประดู่พัฒนาราม
เจ้าอาวาส
แต่เดิมไม่ปรากฏหลักฐานว่ามีผู้ใดดำรงตำแหน่งเจ้าอาวาส เมื่อได้รับการบูรณะปฏิสังขรณ์แล้ว จึงได้นิมนต์พระเทพปัญญาสุธี (พร้อม โกวิโท) มาดำรงตำแหน่งเจ้าอาวาสจนถึงปัจจุบัน
NeoCoV
NeoCoV (Coronavirus Neoomicia/PML-PHE1/RSA/2011) เป็นไวรัสในสกุล betacoronavirus พบในตัวอย่างมูลของค้างคาวท้องสีน้ำตาลซูลู (Zulu serotine, ) ในประเทศแอฟริกาใต้ในปี พ.ศ. 2554
ในปี พ.ศ. 2565 ผู้เชี่ยวชาญในประเทศจีนเตือนว่า NeoCoV เป็นไวรัสที่มีความใกล้เคียงที่สุดกับไวรัสโคโรนาสายพันธุ์กลุ่มอาการของโรคทางเดินหายใจตะวันออกกลาง (MERS-CoV)
จีโนม
จีโนมของไวรัส NeoCoV มีความยาวประมาณ 30,000 นิวคลีโอไทด์ ประกอบด้วยส่วน open reading frame (ORF) 1a และ 1b, ส่วนสร้างโปรตีนหนาม (S), โปรตีนเมมเบรน (M), โปรตีนเยื่อหุ้มชั้นนอก (E), โปรตีนแคปซิด (N) และโปรตีนโครงสร้างอีกสี่ชนิด และส่วน ORF อีกห้าเฟรมคือ 3, 4a, 4b, 5 และ 8b ซึ่งเป็นส่วนในการสร้างโปรตีนเสริม
แม้ว่าไวรัสโคโรนาในค้างคาวท้องสีน้ำตาลซูลูจะมีความเกี่ยวข้องอย่างใกล้ชิดที่สุดกับไวรัส MERS-CoV แต่ลำดับ S1 ในโปรตีนหนาม (spike) ค่อนข้างแตกต่างจาก MERS-CoV แต่มีความใกล้เคียงกับไวรัสโคโรนาในเฮดจ์ฮอก ผู้เชี่ยวชาญบางคนเชื่อว่าอาจเป็นการรวมตัวใหม่ทางพันธุกรรมของไวรัสโคโรนาในเฮดจ์ฮอกแอฟริกาและไวรัสโคโรนาในค้างคาว